HU
2023.3.27.
Az Európai Unió Hivatalos Lapja
C 112/25
3) Úgy kell-e értelmezni az utazási csomagokról és az utazási szolgáltatásegyüttesekről, valamint a 2006/2004/EK rendelet és a 2011/83/EU európai parlamenti és tanácsi irányelv módosításáról, továbbá a 90/314/EGK tanácsi irányelv hatályon kívül helyezéséről szóló, 2015. november 25-i (EU) 2015/2302 európai parlamenti és tanácsi irányelvének (az utazási csomagokról szóló irányelv) 17. cikkét, hogy az utazó által az utazás megkezdése előtt az utazásszervezőnek teljesített befizetéseket biztosíték védi, ha az utazó az utazási csomagra vonatkozó szerződést még a fizetésképtelenség beállta előtt a fent említett 2015/2302 irányelv 12. cikke értelmében vett rendkívüli körülmények miatt mondja fel, és az utazász­ szervező fizetésképtelensége e rendkívüli körülmények miatt következett be?
(1)
HL 2015.
L 326., 1. o.
Az Amtsgericht Nürnberg (Németország) által 2022. december 21-én benyújtott előzetes döntéshozatal iránti kérelem – JX kontra FTI Touristik GmbH (C-774/22. sz.
ügy, FTI Touristik) (2023/C 112/32) Az eljárás nyelve: német A kérdést előterjesztő bíróság Amtsgericht Nürnberg Az alapeljárás felei Felperes: JX Alperes: FTI Touristik GmbH Az előzetes döntéshozatalra előterjesztett kérdés Úgy kell-e értelmezni a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2012. december 12-i 1215/2012/EU európai parlamenti és tanácsi rendelet (1) 18. cikkének (1) bekezdését, hogy e rendelkezés – a joghatóság szabályozásán túl – a nemzeti bíróság illetékességére vonatkozóan az eljáró bíróság által figyelembe veendő szabályozást tartalmaz olyan utazási ügyekben, amelyekben a fogyasztónak minősülő utazó és a vele utazásszervezőként szerződő fél székhelye ugyanabban a tagállamban van, az úti cél azonban nem ezen tagállamban, hanem külföldön található (ún. „nem teljesen belföldi ügyek”), azzal a következménnyel, hogy a fogyasztó – az illetékességre vonatkozó nemzeti előírások kiegészítéseképpen – a lakóhelye szerinti bírósághoz fordulhat az utazász­ szervezővel szemben fennálló szerződéses igényeivel?
(1)
HL 2012., L 351., 1. o.
Az Amtsgericht Hamburg (Németország) által 2022. december 22-én benyújtott előzetes döntéshozatal iránti kérelem – flightright GmbH kontra TAP Portugal (C-778/22. sz. ügy, flightright) (2023/C 112/33) Az eljárás nyelve: német A kérdést előterjesztő bíróság Amtsgericht Hamburg Az alapeljárás felei Felperes: flightright GmbH Alperes: TAP Portugal